《解邑丞兼郡捕得代还东官二首 其一》
明代·卢龙云

贰职双凫最，空群一鹗先。海方歌赞府，幕下借曹椽。

舒卷忘情外，腾淩议法前。通才需妙选，随地副班联。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。